text: Brøndby-fans hånet på vej hjem fra Varde
  23 september 2010 kl. 07.48
  Slukørede Brøndby-fans på vej hjem fra pokalnederlaget i Varde blev i aftes hånet af en gruppe Esbjerg-fans, der var var mødt op på Esbjerg Station, da Brøndby-fansene skulle med toget hjem til Vestregnen.
  
  Kun et talstærkt politi-opbud forhindrede, at Esbjerg-fansene fik fremprovokeret et regulært slagsmål.
  Det oplyser vagtchef Anders Hansen fra Syd- og Sønderjyllands Politi til TV SYD.
  Politiet havde indkaldt en stor styrke til at mandsopdække de tilrejsende Brøndby-tilhængere efter på baggrund af den uro, der var i forbindelse med Brøndy-fansenes vilde opførsel i Parken søndag ved kampen mod FCK.
  De omkring 200 Brøndby-fans, der havde taget uren til Varde opførte sig roligt - og der var ingen anholdelser i forbindelse kampen, som Varde jo vandt 4-2.
  - Faktisk var vi tættere på at måtte anholde provokerende Esbjerg-fans
  på stationen - men takket være vores massive tilstedeværelse undgik vi slagsmål og fik sendt Brøndby-fansene sikkert hjem, siger vagtchef Anders Hansen.
  